b'\n_START_ARTICLE_\nBela omela\n_START_SECTION_\nOpis\n_START_PARAGRAPH_\nBela omela je zimzelena polzajedavska rastlina, ki ima obliko grmi\xc4\x8dka polkro\xc5\xbenega obrisa, ki v premeru dose\xc5\xbee povpre\xc4\x8dno med 20 in 90\xc2\xa0cm, v\xc4\x8dasih pa celo do 120\xc2\xa0cm. Svoje korenine poganja v veje dreves in jim tako \xc2\xbbkrade\xc2\xab\xc2\xa0hranilne snovi. Steblo bele omele je okroglo in golo ter se 2 do 3 krat vili\xc4\x8dasto cepi v po dve veji. Steblo in listi so zelene barve, listi pa poganjajo v parih na koncih vej. Listi so usnjati, suli\xc4\x8dasti in ovalne oblike. Vzdol\xc5\xbe listov poteka po tri do \xc5\xa1est vzporednih \xc5\xbeil._NEWLINE_Bela omela je dvodomna rastlina, ki cveti od marca do maja. Mo\xc5\xa1ki in \xc5\xbeenski cvetovi so veliki od 2 do 3\xc2\xa0mm in zeleni. Poganjajo na mestih, kjer se vejice delijo. Pojavljajo se v skupinah po tri do \xc5\xa1est. Na \xc5\xbeenskih rastlinah se oplojeni plodovi razvijejo v belkaste ali rumenkaste prosojne kroglice, ki dose\xc5\xbeejo do 10\xc2\xa0mm v premeru. V njih je po eno 8\xc2\xa0mm debelo seme, ki ga obdaja lepljivo meso.\n_START_SECTION_\nStrupenost\n_START_PARAGRAPH_\nIz bele omele so izolirali strup lectin Viscumin. Rekombinantne lektine niso uspeli vezati na nobeno drugo snov, ne da bi pri tem uni\xc4\x8dili njihovo delovanje. Poenostavljenje omelinega zdravljenja torej ni uspelo, raziskave pa so prinesle mnoge studije, ki koristijo tudi alternativni/komplementarni medicini._NEWLINE_Poleg tega vsebuje omela \xc5\xa1e druge strupene snovi, ki so opisane v monografiji/priro\xc4\x8dniku  \xe2\x80\x9cBela omela - Zdravljenje z Viscum album L. ekstrakti\xe2\x80\x9d. ISBN 978-961-6487-44-3 (Komplementarno zdravljenje raka)_NEWLINE_Kljub strupenosti uporabljajo belo omelo (v obliki kapljic, gtt.) v ljudskem zdravilstvu za prepre\xc4\x8devanje poapnenja \xc5\xbeil in za zni\xc5\xbeevanje krvnega pritiska, saj \xc5\xa1iri \xc5\xbeile. Rahlo tudi odvaja se\xc4\x8d._NEWLINE_Zdravniki konvencionalne in zdravniki alternativne medicine v Nem\xc4\x8diji uporabljajo ekstrakte bele omele parenteralno (subkutano injiciranje) v zdravljenju raka, glej Antropozofska medicina.'